སྤྱིར་ཐད་སྒྱུར་ཟེར་བ་ནི་བསྒྱུར་བྱའི་ནང་དོན་དང་བསྟུན་ཅིང་ཚིག་འགྲོས་བཞིན་སྔ་ཕྱིའི་གོ་རིམ་མི་བསྣོར་བར་རྣམ་པའི་སྟེང་ཐད་ཀར་བསྒྱུར་པ་ཞིག་ལ་ཟེར།བོད་འགྱུར་མཆུ་ངོགས་གཏམ་རྒྱུདཀྱི་ཝུ་སུང་གི་འབྱུང་རིམ་ལེའུ་འདི་ལས་ཚིག་དང་།གཏམ་དཔེ།སྙན་ངག་བཅས་སྒྱུར་ཐབས་གཙོ་བོ་ཐད་སྒྱུར་གྱི་ཐབས་འདིར་བརྟེན་ནས་ལེགས་པར་བསྒྱུར་ཡོད་དེ།དཔེར་ན་མ་ཡིག་ཏུཞེས་པ་དེ།བུ་ཡིག་ཏུཁུ་ཚུར་སྟེང་དུ་མི་ལངས་ཐུབ་པ་དང་ལག་ངར་སྟེང་དུ་རྟ་རྒྱུག་ཐུབ་ཅིང་མི་རྣམས་ཀྱི་མདུན་དུ་གདོང་སྟོན་ཕོད་མཁན་ཞིག་ཡིནཞེས་པ་རྗོད་བྱེད་ཚིག་གི་གོ་རིམ་མ་བསྣོར་བར་མ་ཡིག་ལས་མངོན་པའི་ཡིད་འགྱུར་དང་རྩོམ་ཉམས་དེ་ཡང་ཇི་བཞིན་སོར་འཇོག་བྱས་ཡོད་པ་དང་།བཀླགས་ན་ངག་ལ་བདེ་ཤིང་བརྗོད་དོན་ཡིད་ལ་ཐེབས་པའི་ཁྱད་ཆོས་ལྡན་འདུག་གོདེ་ཡང་མའོ་ཏུན་གྱིསརྩོམ་རིག་ལོ་ཙཱ་བྱེད་པར་ཐད་སྒྱུར་གྱི་ཐབས་གཙོ་བོ་བཀོལ་ན་འོས་པས།དེང་གི་ཆར་དེའི་ཐད་ལ་རྩོད་གླེང་བྱེད་པའི་དགོས་པ་མེདཅེས་གསུངས་པ་བཞིན།འགྱུར་མ་འདིའི་ནང་ཐད་སྒྱུར་གྱི་ཐབས་རྩལ་གང་མང་ལེགས་པར་སྤྱད་ཡོད་དེ་དཔྱད་རྩོམ་འདིའི་ནང་དཔེ་ཡོད་ཚད་དྲངས་པའི་ངལ་བ་སྤངས་ཏེ་གཅིག་ཤེས་ཀུན་གྲོལ་གྱིས་འགྱུར་མའི་ཐབས་རྩལ་རྟོགས་པའོ།